คุณคะตอนนี้หนูฝังยาคุมแบบ3ปีค่ะ ก่อนตั้งครรภ์หนูได้กินยาคุมยี่ห้อแอนนา หนูเลิกกินได้หลายเดือนหนูเลยตั้งครรภ์ ถ้าเราถอดเข็มออกเราสามารถเลือกคุมแบบกินยาได้ไหมคะ แล้วเปลี่ยนยี่ห้อยาคุมได้ไหมคะ ตอนนี้หนูฝังเข็มได้1ปีกว่า
สวัสดีค่ะ ประสิทธิภาพในการป้องกันการตั้งครรภ์ของยาฝังคุมกำเนิดนั้นถือว่าดีมาก โดยโอกาสการล้มเหลวทำให้เกิดการตั้งครรภ์ได้เพียง 0.05% หรือเท่ากับ 1 ใน 2000 คน ซึ่งดีกว่าวิธีคุมกำเนิดอื่นๆ เช่นยาเม็ดคุมกำเนิดยาฉีดคุมกำเนิดหากฝังครบ 3 ปีแล้ว ต้องการเปลี่ยนวิธีคุมกำเนิด ก็สามารถทำได้ โดยหากต้องการเลือกทานยาเม็ดคุมกำเนิด สามารถเลือกทานแบบใดก็ได้ค่ะ อาจเป็นชนิด 21 เม็ด หรือ 28 เม็ด และสามารถเลือกทานยี่ห้อใดก็ได้ ไม่จำเป็นต้องทานยี่ห้อเดิมต่อค่ะ เนื่องจากไม่ว่าจะเป็นยี่ห้อใด ประสิทธิภาพในการป้องกันการตั้งครรภ์นั้นเหมือนกัน คือสามารถป้องกันได้มากกว่า 99% แต่ทั้งนี้ต้องทานยาได้อย่างถูกต้อง คือทานยาทุกวันไม่มีวันที่ลืมทาน หากเป็นชนิด 21 เม็ด เมื่อครบ 21 วันแล้ว ต้องเว้น 7 วันก่อนเริ่มแผงใหม่ แต่หากเป็นชนิด 28 เม็ดก็ให้ทานต่อเนื่องไปเลยไม่ต้องเว้นวัน และการทานยาในแต่ละวันควรเป็นเวลาเดียวกันหรือใกล้เคียงกัน ไม่มีการใช้ยาชนิดอื่นร่วม เป็นต้น